paragraph_text: Bolnica (u prošlosti hospital ili lazaret) ustanova je za liječenje bolesnika. Zadaća je bolnice da prima bolesnike na liječenje i njegu; da stručno i statistički obrađuje svoj bolesnički materijal te da rezultate objavljuje službenim putem ili u stručnim i znanstvenim krugovima; da unapređuje medicinsku znanost i da odgaja liječnički podmladak i pomoćno zdravstveno osoblje.